Շառլոտ Գենսբուր

Շառլոտ Լյուսի Գենսբուրը (անգլ.՝ Charlotte Lucy Gainsbourg, հուլիսի 21, 1971(1971-07-21)[…], Մարլիբոն, Վեստմինստեր, Մեծ Լոնդոն, Անգլիա, Միացյալ Թագավորություն), անգլո-ֆրանսիացի դերասանուհի, երգչուհի և երգերի հեղինակ։


== Կենսագրություն ==

Շառլոտ Գենսբուրը ծնվել է 1971 թվականի հուլիսի 21-ին Լոնդոնում, երգիչ, ռեժիսոր և դերասան, ազգությամբ հրեա՝ Սերժ Գեինսբուրի և դերասանուհի և երգչուհի Ջեյն Բիրկինի ընտանիքում։ Սովորել է Beau Soleil մասնավոր դպրոցում, Շվեյցարիա։


== Ստեղծագործություններ ==
Շառլոտ Գենսբուրը իր դերասանական կարիերան սկսել է Ֆրանսիայում, 1984 թվականին՝ խաղալով Քեթրին Դենյովի աղջկա դերը «Խոսքեր և երաժշտություն» ֆիլմում և նույն թվականին նկարահանվելով նրա հոր՝ «Կիտրոնե արյունապղծություն» (Lemon incest) երգի սկանդալային տեսահոլովակում։ Երկու տարի անց սկսնակ դերասանուհին ստացել է գլխավոր մրցանակ ֆրանսիական «Սեզար» ֆիլամգրությունում որպես ամենախոստումնալից կատարող Քլոդ Միլլերի L’Effrontée ընտանեկան դրամայում մարմնավորած դերի համար։ 1990-ական թվականներին Շառլոտայի մոտ գալիս է միջազգային հաջողություն, այն բանից հետո, երբ էկրաններին է բարձրանում նրա հորեղբոր՝ Էնդրյու Բիրկինի «Ցեմենտե այգի» ֆիլմը, որը պատմում է եղբայրների և քույրերի դրամատիկական պատմությունը ծնողների մահից հետո, ունենալով արյունապիղծ հարաբերություններ։
2000 թվականին Գենսբուրը ստացել է «Սեզար» մրցանակ որպես լավագույն դերասանուհի, «Ամանորյա կարկանդակ» (La Bûche) ֆիլմի համար։ Բացի այդ, նա առաջադրվել է այդ մրցանակի համար ևս երկու անգամ («Փոքրիկ գողը» ֆիլմի համար, 1989 թվական և «Սեր etc.» ֆիլմի համար, 1997 թվական)։ 2006 թվականին Շառլոտային կարելի էր տեսնել «Լեմմինգ» հոգեբանական դրամայում, որտեղ նա նկարահանվել է մեկ ուրիշ Շառլոտայի հետ՝ Ռեմպլինգ։ Բացի այդ, 2006 թվականի աշնանը համաշխարհային էկրաններին ցուցադրվել է ֆրանսիացիր ռեժիսոր, օսկարակիր Միշել Գոնդրիի «Քնի գիտությունը» ֆիլմը, որտեղ Գեինսբուրը խաղացել է Գաել Գարսիա Բեռնալի հետ միասին։ 2007 թվականին խաղացել է Կլերի դերը, Բոբ Դիլանի մասին պատմող Թոդ Հեյնսի կենսագրական «Այստեղ ես չկամ» ֆիլմում, ինչպես նաև կատարել է Դիլանի « Just Like a Woman[en]» երգի քավեր տարբերակը, որը ֆիլմի սաունդթրեկն է դարձել։ 2009 թվականին նա ստացել է մրցանակ լավագույն կնոջ դերի համար, Կաննի կինոփառատոնի ժամանակ, «Հակաքրիստոս» ֆիլմի համար։ Գեինսբուրը նկարահանվել է ֆրանս-ավստրալիական «Ծառը» ֆիլմում, որի պրեմիերան կայացել է 2010 թվականին, և Լարս ֆոն Թրիերի «Մելանխոլիա» գիտա-ֆանտաստիկական ֆիլմում։ Նա եղել է ժյուրիի անդամ Բեռլինի 62-րդ միջազգային կինոփառատոնի ժամանակ, 2012 թվականի փետրվարին։ 2012 թվականի մայիսին կայացել է «Դարի երեխայի ինքնախոստովանականը» ֆիլմի պրեմիերան, որտեղ նա նկարահանվել է բրիտանացի երաժիշտ Փիթ Դոերթիի հետ։

'
Շառլոտ Գենսբուրը ժամանակ առ ժամանակ ելույթ է ունենում որպես երգչուհի. նրա վոկալային առաջնաելույթային երգը դարձել է դուետ հայրիկի հետ՝ «Lemon Incest »(1983) երգը։ Հետագայում Գեինսբուրը երգեր է ձայնագրել է մի քանի ֆիլմերի համար, որոնց նկարահանումներին նա մասնակցել է։ Այդպես, նրան կարելի է լսել «Շառլոտ ընդմիշտ», «Սեր etc.», «Մեկը գնում է, մյուսը մնում» ֆիլմերում։ Բացի այդ, դերասանուհին թողարկել է մի քանի միանձնյա ալբոմներ. «Charlotte for Ever» (1986 թվական, ալբոմի պրոդյուսերն է եղել Շառլոտի հայրը, ինչպես նաև նրա հետ կատարել է 2 դուետ), «5:55 »(2006 թվական), «IRM» (2009 թվական, այս ալբոմի պրոդյուսերն է Beck-ը)։


== Անձնական կյանք ==
1990-ական թվականներից Շառլոտն ամուսնացած է դերասան և ռեժիսոր Իվան Ատալեի (1965) հետ։ Նրանք պաշտոնապես գրանցված ամուսիններ չեն։ Այնուամենայնիվ, զույգն ունի երեք երեխա՝ Բեն Ատալը (12 հունիսի 1997), Ալիս Ատալը (08 նոյեմբերի 2002) և Ջո Ատալը (16 հուլիսի 2011)։
Ներկա պահին ընտանիքն ապրում է Փարիզում (Ֆրանսիա)։


=== Առողջական խնդիրներ ===
2007 թվականի ամռանը, ԱՄՆ-ում ջրային դահուկներով սահելու ժամանակ աննշան պատահարից հետո, Շառլոտայի մոտ սկսվել են ուժեղ գլխացավեր։ Ինչպես ավելի ուշ պարզվեց, նա տառապել է ներուղեղային արյունազեղումից, սեպտեմբերի 5-ին նա շտապ հոսպիտալացվել է փարիզյան հիվանդանոց, որտեղ կատարվել է ուղեղի բարեհաջող վիրահատություն։


== Ֆիլմագրություն ==


== Սկավառակագրություն ==
Charlotte for Ever (1986 թվական)
5:55 (2006 թվական)
IRM (2009 թվական)
Stage Whisper (2012 թվական)


== Փաստեր ==
2001 թվականին Շառլոտ Գենսբուրը եղել է Կաննի կինոփառատոնի ժյուրի։
Մեքսիկացի ռեժիսոր Ալեխանդրո Գոնսալես Ինյարիտուն Շարլոտային հրավիրել է իր 21 գրամ ֆիլմին, որովհետև համարվում է Սերժ Գեինսբուրի արվեստի մեծ երկրպագուն։ Միայն թե նկարահանումներից հետո, խոստովանել է, որ ամբողջովին սիրահարվել է աղջկան։
Շառլոտին կարող ենք լսել փոփ երգչուհի Մադոննայի «What It Feels Like For A Girl» երգում. երգի սկզբում օգտագործվել է դերասանուհու ռեպլիկան, որը նա ասել է «Ցեմենտե այգին» ֆիլմում։ Լսվում է հետևյալ տեսքով. «Girls can wear jeans and cut their hair short, wear shirts and boots, cause it’s ok to be a boy. But for a boy to look like a girl is degrading, cause you think that being a girl is degrading. But secretly you’d love to know what its like, wouldn’t you, what it feels like for a girl»:
Շառլոտ Գենսբուրի արտաքինը ծառայել է որպես նախատիպ Silent Hill 3 խաղի գլխավոր կերպարի՝ դեռահաս աղջկա Հիզեր Մեյսոնի ստեղծման համար։
Շառլոտ Գեինսբուրի կատարած երգերից մեկը՝ «Zéro pointe vers l´infini», Մատվեյ Բլանտերի «Ճակատամերձ անտառում» երգն է։ Բայց սկավառակում որպես երաժշտության հեղինակ է նշված Շառլոտայի հայրը՝ Սերժ Գեինսբուրը։


== Ծանոթագրություններ ==


== Արտաքին հղումներ ==
Շառլոտ Գենսբուրի պաշտոնական կայք էջը Archived 2014-12-27 at the Wayback Machine.
Շառլոտ Գենսբուրը (անգլ.) Internet Movie Database կայքում